Վլադիմիր Կոնովալով

Դերծովակալ **Վլադիմիր Կոնստանտինովիչ Կոնովալով** (. ), խորհրդային նավատորմի նշանավոր սուզանավերի հրամանատար Երկրորդ համաշխարհային պատերազմի ժամանակ։

Ծնվել է Նադինե գյուղում ( Զապորոժժիայի մարզ, այժմյան Ուկրաինա ), հրեական ընտանիքում, որպես **Վուլֆ Կալմանովիչ** Կոնովալով: Երեխա է եղել, երբ նրանց ընտանիքը տեղափոխվել է Դոնեցկ: Սովորել է Դոնեցկի ազգային տեխնիկական համալսարանում: 1932 թվականին ծառայության է անցել խորհրդային նավատորմում: 1936 թվականին ավարտել է Մ. Վ. Ֆրունզեի անվան բարձրագույն ռազմածովային ուսումնարանը, որից հետո ծառայել է Սևծովյան նավատորմի սուզանավերում: 1940 թվականի հոկտեմբերին տեղափոխվել է Բալթյան նավատորմ և նշանակվել խորհրդային L-3 սուզանավի երկրորդ հրամանատար, իսկ 1943 թվականի մարտին՝ դրա հրամանատար:

L-3-ը ականապատող սուզանավ էր, բայց Երկրորդ համաշխարհային պատերազմի ժամանակ նաև հարձակողական գործողություններ էր իրականացնում գերմանական նավերի դեմ: Եվ Կոնովալովի հրամանատարությամբ ընդհանուր առմամբ կատարել է 11 տորպեդային հարձակում:

1945 թվականի ապրիլի 16-ին Կոնովալովի անձնակազմը խորտակել է գերմանական *«Գոյա»* նավը, որը Արևելյան ռազմաճակատից փախչող քաղաքացիական անձանց ու զինվորականներ էր տեղափոխում: Խեղդվել է առնվազն 6000 մարդ, փրկվել է ընդամենը 165 մարդ: Զոհվածների թիվը նկատի առնելով՝ դա համարվում է մարդկության պատմության մեջ երբևէ տեղի ունեցած ամենաահավոր ծովային աղետներից մեկը, իսկ ըստ որոշ աղբյուրների՝ հենց ամենաահավորը: Որոշ վարկածների համաձայն՝ L-3-ը 1945 թվականի հունվարի 31-ին կարող է խորտակած լիներ  նաև 1411 GRT փոքր նավը, բայց դա հաստատված չէ:

Կոնովալովի սուզանավը նաև ստեղծել է հինգ ականապատ պատնեշ՝  բաղկացած ընդհանուր առմամբ 52 ականից, որոնցից մեկը 1945 թվականի հունվարի 29-ին խորտակել է *Henry Lütgens* 1141 GRT նավը։ L-3-ի անձնակազմի տեղադրված ականների վրա 1944 թվականի նոյեմբերի 20-ին  հավանաբար, խորտակվել է նաև T34 տորպեդո նավը:

Կոնովալովին 1945 թվականի հուլիսի 8-ին շնորհվել է Խորհրդային Միության հերոսի կոչում՝ պատերազմական ժամանակներում ընդօրինակման արժանի ռեկորդ սահմանելու համար։

1946 թվականի մայիսից մինչև 1947 թվականի նոյեմբերը նա ղեկավարել է N-27 սուզանավը (նախկին գերմանական տիպի XXI U-Boat *U-3515* ): 1950 թվականին ավարտել է Վորոշիլովի անվան ռազմական ակադեմիան, որից հետո, մինչև 1955 թվականի մարտ ամիսը, եղել է Բալթյան ռազմածովային 2-րդ բարձրագույն ուսումնարանի տակտիկայի ամբիոնի վարիչը: 1958 թվականի նոյեմբեր ամսից ղեկավարել Բալթյան նավատորմի սուզանավային բրիգադը։ 1966 թվականի մայիսի 7-ին նրան շնորհվել է դերծովակալի կոչում:  Հաջորդ տարի նա մահացել է կաթվածից Լենինգրադում։

Իր կարիերայի ընթացքում Կոնովալովը պարգևատրվել է Լենինի (երեք անգամ), Ուշակովի 2-րդ աստիճանի, Հայրենական պատերազմի 1-ին աստիճանի (երկու անգամ) և Կարմիր աստղի (երկու անգամ) շքանշաններով։

*«Որս՝ հանուն Կարմիր հոկտեմբերի»* գրքում և դրա հիման վրա նկարահանված ֆիլմում հորինված խորհրդային Ալֆա դասի միջուկային էներգիայով աշխատող հարձակողական սուզանավը կոչվում է *Վ. Կ. Կոնովալով*:

## Պարգևներ
* Խորհրդային Միության հերոսի Ոսկե աստղ մեդալ (8.07.1945)
* Լենինի երեք շքանշան (22.09.1942, 8.07.1945, 30.12.1956)
* Կարմիր դրոշի շքանշան, երկու անգամ (22.12.1944, 26.02.1953)
* Ուշակովի 2-րդ աստիճանի շքանշան (13.03.1945)
* Հայրենական պատերազմի 1-ին աստիճանի շքանշան (18.12.1942)
* Կարմիր աստղի շքանշան (6.11.1947)
* Մեդալ «Լենինգրադի պաշտպանության համար»
* «1941-1945 թվականների Հայրենական մեծ պատերազմում Գերմանիայի դեմ տարած հաղթանակի համար» մեդալ
* Հոբելյանական մեդալ «1941-1945 թվականների Հայրենական մեծ պատերազմում հաղթանակի քսան տարի»
* «Խորհրդային բանակի և նավատորմի 30 տարի» հոբելյանական մեդալ.
* «ԽՍՀՄ զինված ուժերի 40 տարի» հոբելյանական մեդալ

## Ծանոթագրություններ

## Գրականություն
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.

## Արտաքին հղումներ
* 
* Великая Отечественная под водой
* 
* Коновалов, Владимир Константинович - Яд ва-Шем (англ.)
* * Марк Штейнберг: *Евреи в войнах тысячелетий. Очерки воен. Истории еврейск. Народа.* Мосты культуры et al., Москва et al. 2005, ISBN 5-93273-154-0, S. 302 (*Juden in den Kriegen der Jahrtausende*, russisch). / Մարկ Շտայնբերգ, «Հրեաները հազարամյակների պատերազմներում». Մոսկվա, Երուսաղեմ: Գեշարիմ, 2005, էջ.&nbsp;302։
* Կենսագրությունը ռուսերեն
* Վլադիմիր Կոնովալով, Յադ Վաշեմ կայքում

Կատեգորիա:1911 ծնունդներ
Կատեգորիա:1967 մահեր
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:Խորհրդային Միության հերոսներ
Կատեգորիա:Կարմիր աստղի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Ուկրաինայի հրեաներ
Կատեգորիա:ՎՀ/թեմա 4